CELEX: 62011TA0496
Language: fi
Date: 2015-03-04 00:00:00
Title: Asia T-496/11: Unionin yleisen tuomioistuimen tuomio 4.3.2015 – Yhdistynyt kuningaskunta v. EKP (Talous- ja rahapolitiikka — EKP — Kumoamiskanne — Eurosystem-valvontajärjestelmä — Kannekelpoinen toimi — Tutkittavaksi ottaminen — Maksujärjestelmien ja arvopaperikaupan selvitysjärjestelmien valvonta — Selvitysjärjestelmiin, joissa käytetään keskusvastapuolta, sovellettava vaatimus sijoittautumisesta eurojärjestelmään kuuluvaan jäsenvaltioon — EKP:n toimivalta)

20.4.2015   
            
            
               FI
            
            
               Euroopan unionin virallinen lehti
            
            
               C 127/18
            
         Unionin yleisen tuomioistuimen tuomio 4.3.2015 – Yhdistynyt kuningaskunta v. EKP
   (Asia T-496/11) (1)
   
   ((Talous- ja rahapolitiikka - EKP - Kumoamiskanne - Eurosystem-valvontajärjestelmä - Kannekelpoinen toimi - Tutkittavaksi ottaminen - Maksujärjestelmien ja arvopaperikaupan selvitysjärjestelmien valvonta - Selvitysjärjestelmiin, joissa käytetään keskusvastapuolta, sovellettava vaatimus sijoittautumisesta eurojärjestelmään kuuluvaan jäsenvaltioon - EKP:n toimivalta))
   (2015/C 127/24)
   Oikeudenkäyntikieli: englanti
   
      Asianosaiset
   
   
      Kantaja: Ison-Britannian ja Pohjois-Irlannin yhdistynyt kuningaskunta (asiamiehet: aluksi S. Ossowski, S. Behzadi-Spencer ja E. Jenkinson, sitten S. Behzadi-Spencer ja E. Jenkinson, ja lopuksi V. Kaye, avustajinaan K. Beal, QC, ja P. Saini, QC)
   
      Vastaaja: Euroopan keskuspankki (EKP) (asiamiehet: aluksi A. Sáinz de Vicuña Barroso ja K. Laurinavičius, sitten A. Sáinz de Vicuña Barroso ja P. Papapaschalis, ja lopuksi P. Papapaschalis ja P. Senkovic, avustajinaan R. Subiotto, QC, asianajaja F.-C. Laprévote ja barrister P. Stuart)
   
      Väliintulija, joka tukee kantajan vaatimuksia: Ruotsin kuningaskunta (asiamiehet: A. Falk, C. Meyer-Seitz, C. Stege, S. Johannesson, U. Persson ja H. Karlsson)
   
      Väliintulijat, jotka tukevat vastaajan vaatimuksia: Espanjan kuningaskunta (asiamies: abogado del Estado A. Rubio González) ja Ranskan tasavalta (asiamiehet: G. de Bergues, D. Colas ja E. Ranaivoson)
   
      Oikeudenkäynnin kohde
   
   Kanne, jossa on kyse vaatimuksesta kumota EKP:n 5.7.2011 julkistama Eurosystem-valvontajärjestelmä siltä osin kuin siinä vahvistetaan sijoittautumisvaatimus, jota sovelletaan eurojärjestelmään kuulumattomiin jäsenvaltioihin sijoittautuneisiin keskusvastapuoliin.
   
      Tuomiolauselma
   
   
               1)
            
            
               Euroopan keskuspankin (EKP) 5.7.2011 julkaisema Eurosystem Oversight Policy Framework -niminen järjestelmä kumotaan siltä osin kuin siinä asetetaan arvopaperiselvitykseen osallistuville keskusvastapuolille vaatimus siitä, että niiden on sijaittava eurojärjestelmään kuuluvassa jäsenvaltiossa.
            
         
               2)
            
            
               EKP vastaa omista oikeudenkäyntikuluistaan, ja se velvoitetaan korvaamaan Ison-Britannian ja Pohjois-Irlannin yhdistyneen kuningaskunnan oikeudenkäyntikulut.
            
         
               3)
            
            
               Espanjan kuningaskunta, Ranskan tasavalta ja Ruotsin kuningaskunta vastaavat omista oikeudenkäyntikuluistaan.
            
         
      (1)  EUVL C 340, 19.11.2011.